Legacy of Kain: Soul Reaver

Legacy of Kain: Soul Reaver é un videoxogo desenvolvido por Crystal Dynamics e publicado por Eidos. É o segundo xogo na serie Legacy of Kain. Foi lanzado para PlayStation, Sega Dreamcast e PC. O xogo mostra a historia do recentemente nado Segador de Almas (Soul Reaver), Raziel, seguíndoo na súa procura de vinganza contra os seus irmáns vampiros (Turel, Dumah, Rahab, Zephon e Melchiah) e o seu creador e antigo señor, Kain.

 Historia 

Raziel, o personaxe principal desta historia é un vampiro e o primeiro lugarteniente de Kain, Kain é o líder destes. Cada catro anos os vampiros evolucionan desenvolvendo un poder especial, Raziel evoluciona e sáenlle unhas fermosas ás de murcego, o erro deste foi evolucionar antes que o seu amo, a condición de cada evolución era facelo logo de Kain, este cheo de ira arrinca a parte esquelética das ás de Raziel e lánzao coa axuda dos seus irmáns ao Lago dos Mortos, Raziel esperta no inframundo ante un deus mitolóxico, cuxa cara e corpo descoñécense, que o incita a tomar vinganza contra Kain e os seus irmáns pola actitude que tiveron contra el, converténdoo nun espectro segador de almas coa capacidade de adquirir as habilidades daquel de quen consuma a súa alma e poder transportarse entre o inframundo e o mundo dos vivos. Durante o transcurso do xogo Raziel descobre que o e os seus irmáns eran os Sarafan. Raziel era un membro de alto rango dos Sarafan que persoalmente matou a Janos Audron, último representante da antiga raza de vampiros orixinal coñecida coma “Os antigos“ ou “Os antigos vampiros“. Turel, Dumah, Rahab, Zephon e Melchiah eran xenerais xunto a Raziel durante a súa cruzada.

Nun acto de irónica blasfemia, Kain reviviu a Raziel, Turel, Dumah, Rahab, Zephon e Melchiah como os seus fillos vampiros.

A medida que o xogo avanza, Raziel vence aos seus irmáns e absorbe as habilidades especiais destes.

Ao final do xogo, perseguindo a Kain, Raziel é transportado a outra dimensión, dando inicio a Legacy of Kain: Soul Reaver 2, onde segue descifrando os misterios de Nosgoth.

 Plataformas 

A versión de Soul Reaver para PlayStation e PC saíu un pouco antes que a de Dreamcast, na versión para esta consola melloráronse aspectos técnicos deixándolle unha maior calidade nos gráficos.

 Xeroglíficos 
A medida que a aventura avanza, Raziel atopa xeroglíficos que lle permiten ter poderes para derrotar aos seus inimigos. Estes son:

 Tránsito: Poder principal de Raziel, xa que pode cambia de planos, aínda que para acceder ao mundo material fai falta ter o nivel de saúde ao máximo.
 Forza: Poder de forza telecinética que permite golpear aos seus inimigos para afastalos.
 Pedra: Poder que conviertea os inimigos en pedra nun amplo radio de acción.
 Son: Poder que provoca ondas mortais de son causando graves danos aos vampiros dentro do seu limitado radio de acción.
 Auga: Desata unha chuvieira danando os vampiros pero sen matalos, simplemente déixaos aparvados para empalalos e matalos.
 Lume: Provoca aneis de lumes matando a todo vampiro e humano dentro do seu radio.
 Luz solar: O máis poderoso de todos os xeroglíficos, con este poder, Raziel invoca unha luz solar dentro da habitación onde se atopa situado reducindo aos vampiros presentes na habitación.

 Notas 

Categoría:Legacy of Kain
Categoría:Videoxogos de 1999
Categoría:Videoxogos desenvolvidos nos Estados Unidos de América
Categoría:Videoxogos de Dreamcast